Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: A polgári törvénykönyvrõl szóló 1959. évi IV. törvény (a továbbiakban: Ptk.) 84. §-ának (1) és (2) bekezdése elrendeli, hogy akit személyhez fûzõdõ jogában megsértenek, az eset körülményeihez képest a következõ polgári jogi
Paragraph Index: 1100

(2) Ha a kártérítés címén megítélhetõ összeg nem áll arányban a felróható magatartás súlyosságával, a bíróság a jogsértõre közérdekû célra fordítható bírságot is kiszabhat.” Tekintettel arra, hogy a kiadó (az adatkezelõ) az adatbázist már törölte, Ön bíróság elõtt érvényesítheti az adatkezelõvel szembeni igényeit. A személyes adatok védelmével, valamint a közérdekû adatok nyilvánosságával kapcsolatos beadványával a jövõben is forduljon hozzám bizalommal. Budapest, 2005. május 30. Üdvözlettel: Dr. Péterfalvi Attila (418/A/2005) [Állásfoglalás: a Magyar Légiközlekedési Rt.-nél mûködtetett ujjlenyomat-olvasó rendszer, illetõleg a munkavállalók beléptetését ellenõrzõ rendszer nem felel meg az Avtv. rendelkezéseinek] Gönci János vezérigazgató részére Magyar Légiközlekedési Rt. Budapest Tisztelt Vezérigazgató Úr! Az Ön 2005. május 12-én kelt válaszlevelét megkaptam. A Magyar Légiközlekedési Rt. Forgalmi Igazgatóság (a továbbiakban: Igazgatóság) adatkezelésével kapcsolatos állásfoglalásom a következõ: Az Igazgatóság adatkezelésének vizsgálata állampolgárok beadványa nyomán indult meg, akik az Igazgatóságon bevezetett biometrikus alapú ujjlenyomat-olvasó eszköz mûködését találták személyiségi jogi oldalról sérelmesnek.

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes